**Lé Tchian du Bouôlay**

Eune histouaithe pouor les mousses



Y'a pus d'chent chînquante ans - quand i' n'y'avait pon d'vaituthes en Jèrri, ni d'êlectricité pouor les veues lé long des c'mîns, et quand les gens pâlaient pustôt l'Jèrriais - nou's-avait peux d'marchi à la campangne la niet.

Pouortchi?

Lé Tchian du Bouôlay! Les gens criyaient qu'i' y'avait un grand nièr tchian, auve l's ièrs dé fliambe grands coumme des souôtâsses, tchi rôdait les c'mîns et mangeait les gens qu'i' rencontrait.

Mais d'aut's gens dîsaient qué ch'tait pustôt eune histouaithe înventée par les fraudeurs tchi transportaient lé p'tun et lé couongnac la niet dans lus batchieaux entre Jèrri et la France et l'Angliétèrre. I' voulaient l'faithe en s'gret pa'ce qu'i' n'voulaient pon payi les taxes, et don il' înventîtent l'histouaithe du tchian êpouvantabl'ye à seule fîn qu'les gens né vînssent vaie chein tch'i' faîsaient!

Tch'est qu'tu'en penses?

